Tuzlo (insulo)

Tuzlo (, , ) estas negranda ukrainia terlanga insulo situanta meze de la Kerĉa Markolo. Antaŭe la insulo estis parto de longa terlango, kiu komenciĝis de la Rusia bordo. En 1925, ĝi apartiĝis de la Tamanja duoninsulo pro forta ŝtormo kaj fariĝis insulo de tri kaj duono kvadrataj kilometroj. La Kerĉa Markolo ligas la Azovan Maron kaj la Nigran Maron. Administre, Tuzlo estas parto de la Kerĉa municipo situanta en la orienta parto de Krimeo.

 Infrastrukturo 
Oficiale, la insulo ne havas konstantan loĝantojn, sed ekzistis ukraina limtransirejo, malgranda fiŝkaptista vilaĝo kun kelkaj privataj ĝardenoj, kaj du feriejoj, "Albatroso" kaj "Du Maroj". La insulon funkciigis du dizelaj elektrocentraloj. Ankaŭ estis moleo kaj helikopterejo sur la insulo. La dua moleo, situanta proksime al la fiŝkaptista vilaĝo, estis en kritika stato kaj ne estis uzata. Du betonaj pavimitaj vojoj iras laŭlonge de la insulo. De majo ĝis oktobro, butiko funkciis ĉe la feriejo "Du Maroj".

La insulo estis uzata dum la konstruado de la Krimea ponto, kiu malfermiĝis en majo 2018, konektante Krimeon kun la Tamanja duoninsulo.

Historio
La insulo formiĝis kiam la terlango, kiu estis la parto de Tamanja duoninsulo, suferis grandegan erozion dum grava ŝtormo en 1925. En antikvaj tempoj (antaŭ 2 500 jaroj), la marnivelo estis kvar metrojn pli malalta ol hodiaŭ, kio signifis, ke la loko de moderna Tuzla estis sufiĉe granda areo de tero. La Tamanja duoninsulo mem tiam estis parto de la Kubanjo-delto kaj estis apartigita de la resto de la kontinento per riverkanaloj, kiuj fluis en la Azov maron kaj la Nigran maron.

Antaŭ la Sovetunio eniris la Duan Mondmiliton en 1939, ĝi estis parto de la Krimea provinco. La 19-an de februaro 1954, ĝi fariĝis parto de la Ukraina SSR, kiu fariĝis Ukrainio post la dissolvo de Sovetunio en 1991.

Limdisputo de 2003
En la jaro 2003 ĉirkaŭ la insulo eksplodis la teritoria konflikto inter Rusio kaj Ukrainio. La Rusia flanko komencis konstrui la digon inter la bordo kaj la insulo (laŭ la oficiala klarigo - por preventi la erodon de la rusiaj bordoj de la Kerĉa markolo). La Ukrainia flanko tamen ekvidis en tio la atencon kontraŭ la Ukrainia teritorio kaj la provon ŝanĝi la navig-regulojn en la markolo. La konstruado de la digo estis haltigita nur post la personaj traktoj inter la prezidentoj de Ukrainio kaj Rusio (tiumomente inter la digo kaj la insulo restis nur 102 metroj). Decembre 2003 Ukrainio kaj Rusio subskribis traktaton pri la kunlaboro rilate la uzadon de la Azova Maro kaj Kerĉa markolo, en la traktato la markolo estis rigardata kiel "komunaj internaj akvoj".

Post la rusa invado de Ukrainio en 2022, Rusio nuligis la traktaton 2023.

 Galerio 

 Vidu ankaŭ 
 Krimea ponto
 Rusa invado de Ukrainio
 Incidento en Kerĉa markolo
 Greka krimeo

Referencoj

Kategorio: Rilatoj de Rusio kaj Ukrainio
Kategorio:Geografio de Krimeo
Kategorio:Azova maro
Kategorio:Nigra maro